ako konkrétne má rozvod vody v okruhoch vplyv na jej vlastnosti a kvalitu?
pitná voda má ako väčšina potravín obmedzenú trvanlivosť. preto platí heslo: voda musí tiecť! v každej budove sa nájdu málo využívané vetvy rozvodov vody. v rodinných domoch je to napríklad dopúšťanie systému vykurovania, hosťovské wc alebo záhradný prívod vody. pri klasickej inštalácii voda v týchto vetvách stojí, čím sa postupne „pokazí“, teda hygienicky znehodnotí.
podľa štúdie uskutočnenej v susednom rakúsku, kde kladú veľký dôraz na čistotu a hygienu, je až 13 % vodovodov v rodinných domoch kriticky kontaminovaný nebezpečnými mikroorganizmami, predovšetkým legionelami. v hotelových zariadeniach je to dokonca neuveriteľných 60 % kontaminovaných vodovodov! legionely sú veľmi nebezpečným mikroorganizmom schopným vyvolať fatálny zápal pľúc.